หุ้นเช้า17ส.ค.ปิดบวก17.61จุด
หุ้นภาคเช้า 17 ส.ค.ปิดบวก 17.61 จุด ที่ระดับ 1,094.63 จุด มู,ค้าการซื้อขาย 18,396 ล้านบาท
17 ส.ค. 2554

หุ้นภาคเช้า 17 ส.ค.ปิดบวก 17.61 จุด ที่ระดับ 1,094.63 จุด มู,ค้าการซื้อขาย 18,396 ล้านบาท 




ตลาดหุ้นการซื้อขายภาคเช้าของวันที่ 17 ส.ค. ดัชนีหุ้นเปิดบวกสูงและเคลื่อนไหวในระดับสูงตลอดการซื้อขายภาคเช้า และมาปิดที่ระดับ 1,094.63 จุด เพิ่มขึ้น 17.61 จุด หรือ 1.64% มูลค่าการซื้อขาย 18,396 ล้านบาท 
หุ้น 5 อันดับแรกที่มีการซื้อขายสูงสุด 
1.PTT ปิดที่ 330 บาท เพิ่มขึ้น 7 บาท หรือ 2.17% มูลค่าการซื้อขาย 753 ล้านบาท 
2.KTB ปิดที่ 20.50 บาท เพิ่มขึ้น 0.60 บาท หรือ 3.02% มูลค่าการซื้อขาย 650 ล้านบาท 
3.BBL ปิดที่ 160 บาท เพิ่มขึ้น 2 บาท หรือ 1.27% มูลค่าการซื้อขาย 512 ล้านบาท 
4.KBANK ปิดที่ 134 บาท เพิ่มขึ้น 2.50 บาท หรือ 1.90% มูลค่าการซื้อขาย 508 ล้านบาท 
5.IVL ปิดที่ 41 บาท เพิ่มขึ้น 1.25 บาทหรือ 3.14% มูลค่าการซื้อขาย 500 ล้านบาท 
นายวิกิจ ถิรวรรณรัตน์ นักวิเคราะห์หลักทรัพย์อาวุโส บล.โนมูระ พัฒนสิน กล่าวว่า ตลาดหุ้นไทยปรับตัวขึ้นในช่วงเช้า มาปัจจัยในประเทศเป็นหลัก โดยนักลงทุนมีความคาดหวังที่ดีในการแถลงนโยบายของรัฐบาลต่อสภา ที่จะเกิดขึ้นก่อนวันที่ 24 ส.ค.ว่าอาจจะมีมาตรการสนับสนุนสำหรับการซื้ออสังหาริมทรัพย์ออกมาด้วย ทำให้หุ้นกลุ่มที่น่าจะได้รับอานิสสงส์จากนโยบายรัฐบาล เช่น สื่อสาร โรงแรม อสังหาริมทรัพย์ ปรับตัวบวกตอบรับข่าว 
กรณีดังกล่าวทำให้ตลาดหุ้นไทยปรับตัวบวกดีกว่าเมื่อเทียบกับตลาดหุ้นเพื่อนบ้าน ประกอบกับกระแสข่าวลือที่ออกมาว่า บริษัท แลนด์แอนด์เฮ้าส์ (LH)และบริษัท ควอลิตี้ เฮ้าส์ (QH)จะขายหุ้นในบริษัท โฮมโปรดักส์ เซ็นเตอร์ (HMPRO)ออกมานั้น ก็มีผลทำให้เกิดการซื้อขายเก็งกำไรเข้ามาคึกคักเช่นกัน 
สำหรับในช่วงบ่ายนี้ ประเมินว่าดัชนีตลาดยังมีโอกาสปรับตัวขึ้นได้ โดยมีกรอบแนวรับอยูที่ระดับ 1,075 จุด  และแนวต้านที่ระดับ 1,100 จุด